Blaze7451/Wiki-th-20250601 huggingface dataset:
ทางหลวงชนบท สป.4002

ทางหลวงชนบท สป.4002 สายแยกทางหลวงหมายเลข 3344 (กม.ที่ 15+568) – บ้านบางพลีใหญ่ เป็นถนนสายหนึ่งของจังหวัดสมุทรปราการ มีแนวถนนขนานไปกับคลองสำโรงและถนนเทพารักษ์ แนวสายทางเริ่มต้นจากถนนศรีนครินทร์กิโลเมตรที่ 15 ตรงข้ามกับถนนวัดด่านสำโรง ตำบลสำโรงเหนือ อำเภอเมืองสมุทรปราการ จากนั้นจึงข้ามคลองหนองกระทุ่มเข้าเขตตำบลบางแก้ว อำเภอบางพลี ตัดกับถนนบัวนครินทร์แล้วจึงข้ามคลองบางแก้วใหญ่เข้าเขตตำบลบางพลีใหญ่ อำเภอบางพลี ไปบรรจบกับถนนกิ่งแก้วกิโลเมตรที่ 10 มีระยะทางทั้งหมดประมาณ 8.210 กิโลเมตร เป็นถนนคอนกรีตขนาด 2 ช่องทางจราจรตลอดสาย อยู่ในความรับผิดชอบของกรมทางหลวงชนบท
สถานที่สำคัญบริเวณถนนสายนี้- โรงเรียนบางแก้วประชาสรรค์- วัดหนามแดง- โรงเรียนวัดหนามแดง- โรงเรียนสารสาสน์วิเทศสุวรรณภูมิ- ตลาดป้าเดช- หมู่บ้านพฤกษาวิลล์ 38/1
หมวดหมู่:ถนนในจังหวัดสมุทรปราการ
สป.4006
ฮิเดโนบุ ฮนดะ

ฮิเดโนบุ ฮนดะ (Honda Hidenobu) นักมวยสากลชาวญี่ปุ่น เกิดเมื่อ 27 กันยายน พ.ศ. 2518 ที่เมืองมิยาซากิ ประเทศญี่ปุ่น  สถิติการชก 35 ครั้ง ชนะ 29 (น็อค 14) แพ้  6 

**เกียรติประวัติ**
 แชมป์ญี่ปุ่นรุ่นไลท์ฟลายเวท (2539 – 2542)- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 26 พฤศจิกายน 2545 แพ้คะแนนพงษ์ศักดิ์เล็ก ศิษย์คนองศักดิ์ ที่จังหวัดโอซากะ ประเทศญี่ปุ่น
** ชิงแชมป์โลกรุ่นซูเปอร์ฟลายเวท WBA เมื่อ 4 ตุลาคม 2546 แพ้คะแนนอาเล็กซันเดร์ มูญโญซ ที่สนามกีฬาแห่งชาติเรียวโงกุ โตเกียว ประเทศญี่ปุ่น

**อ้างอิง**
  สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:บุคคลจากมิยาซากิ
ยูเอ็มทีเอส

ระบบโทรคมนาคมเคลื่อนที่สากล หรือ ยูเอ็มทีเอส (Universal Mobile Telecommunications System: UMTS) เป็นหนึ่งในเทคโนโลยีของโทรศัพท์มือถือในยุค 3G ซึ่งอยู่ในขั้นตอนพัฒนาต่อไปยัง 4G ในปัจจุบันรูปแบบพื้นฐานของยูเอ็มทีเอสใช้งาน W-CDMA โดยตามมาตรฐานของ 3GPP และเป็นการตอบรับกับ ITU IMT-2000 สำหรับระบบการสื่อสาร ในบางครั้งจะเรียกยูทีเอ็มเอสว่า 3GSM เพื่อบ่งบอกถึงเทคโนโลยีของ 3G และมาตรฐาน GSM
เป็นเครือข่ายในยุค 3G ที่มีพัฒนาการมาจากเครือข่าย GSM, GPRS และ EDGE ซึ่งหลาย ๆ ครั้งอาจเรียกได้ว่าเป็นเครือข่าย W-CDMA โดยมีจุดมุ่งหมายเพื่อตอบสนองความต้องการใช้งานด้านการรับ-ส่งข้อมูลที่มากขึ้นของลูกค้า เครือข่าย UMTS นั้นจะมีความเร็วในการรับส่งข้อมูลสูงถึง 2 Mbit/sec ซึ่งมีความเร็วในการรับ-ส่งข้อมูลที่มากกว่าเครือข่าย EDGE ที่ใช้บริการในปัจจุบันถึง 4 เท่า ด้วยเหตุนี้เอง เครือข่าย UMTS จึงเป็นเครือข่ายที่ผู้ให้บริการทั้งหลายต่างคาดหวังว่าจะมาช่วยตอบสนองความต้องการด้ารการใช้ข้อมูลของลูกค้า รวมทั้งสร้างรายได้ให้แก่บริษัทเป็นจำนวนมาก 

**มาตรฐาน**
มาตรฐานของ UMTS ในปัจจุบันนั้นมีการเผยแพร่ออกมาแล้ว 4 มาตรฐานด้วยกัน โดยหน่วยงาน 3GPP (3G Partnership Project) รับหน้าที่ในการออกแบบมาตรฐานต่าง ๆ ซึ่งประกอบไปด้วย - Release 99 เป็นมาตรฐานใช้งานที่เพิ่มเติมจากเครือข่าย GPRS และ EDGE โดยจะมีการเพิ่มเติมอุปกรณ์ในส่วนของ BSS (Base Station Subsystem) ซึ่งเป็นส่วนที่ดูแลการติดต่อสื่อสารระหว่างเครื่องโทรศัพท์เคลื่อนที่ของผู้ใช้บริการกับเครือข่ายของผู้ให้บริการ โดยกลุ่มของอุปกรณ์ที่เพิ่มเติมขึ้นมานั้นมีชื่อเรียกว่า UTRAN (UMTS Terrestrial Radio Access Network) - Release 4 เป็นมาตรฐานที่เพิ่มเติมในส่วนของ Core-Network โดยจะมีการนำเครือข่ายแบบ ATM (Asynchronous Transfer Mode) และ IP ซึ่งเป็นการรับ-ส่งข้อมูลแบบเป็น Packet เข้ามาใช้งานแทนเครือข่ายแบบ Circuit Switched ที่ใช้งานอยู่ในเครือข่าย GSM ในปัจจุบัน - Release 5 เป็นมาตรฐานที่เพิ่มเติมในส่วนของ IMS (IP Multimedia Service) โดยการทำงานของ IMS จะช่วยให้การใช้งานแบบ Multimedia ในลักษณะของ Person to Person มีประสิทธิภาพที่สูงขึ้น - Release 6  เป็นมาตรฐานที่ไม่ได้มีการเปลี่ยนแปลงระบบมากนัก เพียงแต่เพิ่มความสามารถในการทำงานของการจดจำคำพูด (Speech Recognition), Wi-Fi / UMTS inter-working (การสื้อสารระหว่างเครือข่าย Wireless LAN กับเครือข่ายโทรศัพท์เคลื่อนที่)

**อ้างอิง**
หมวดหมู่:เทคโนโลยีอุปกรณ์เคลื่อนที่
กล้องถ่ายภาพวัตถุมัว

นักบินอวกาศกำลังถอดกล้องถ่ายภาพวัตถุมัวออกเพื่อให้มีพื้นที่ติดตั้งกล้องสำรวจขั้นสูง
กล้องถ่ายภาพวัตถุมัว (Faint Object Camera; FOC) เป็นกล้องถ่ายภาพที่ติดตั้งอยู่บนกล้องโทรทรรศน์อวกาศฮับเบิลนับแต่เริ่มขึ้นสู่อวกาศในปี ค.ศ. 1990 จนกระทั่งถึงปี 2002 จึงถูกถอดออกแทนที่ด้วยกล้องสำรวจขั้นสูง
กล้องนี้สร้างโดยบริษัทเยอรมัน Dornier โดยได้รับทุนอุดหนุนจากองค์การอวกาศยุโรป ประกอบด้วยระบบกล้องสองชุดที่สมบูรณ์และเป็นอิสระจากกันที่ออกแบบมาเพื่อให้ได้ภาพความละเอียดสูงมาก คือละเอียดกว่า 0.05 ฟิลิปดา ใช้สำหรับจับภาพวัตถุที่จางมาก ๆ เช่นในคลื่นแสงอัลตราไวโอเลตตั้งแต่ 115 ถึง 650 นาโนเมตร
หมวดหมู่:กล้องโทรทรรศน์อวกาศฮับเบิล
ลุยส์ อังเฆล มาร์ติเนซ

ลุยส์ อังเฆล มาร์ติเนซ (Luis Angel Martinez) นักมวยสากลชาวเม็กซิโก เกิดเมื่อ 9 ตุลาคม พ.ศ. 2524 ที่ เมือง Xochimilca ประเทศเม็กซิโก สถิติการชก 25 ครั้ง ชนะ 14 (น็อค 5) เสมอ 2 แพ้ 9 44503

**เกียรติประวัติ**
 แชมป์ WBC FECARBOX รุ่นฟลายเวท
** ชิง 27 กันยายน 2546 ชนะคะแนน มิเกล การ์เซีย ที่ เม็กซิโก
** ป้องกันแชมป์ครั้งที่ 1, 7 กุมภาพันธ์ 2547 ชนะน็อค มิเกล การ์เซีย ยก 3 ที่ เม็กซิโก
** ป้องกันแชมป์ครั้งที่ 2, 17 เมษายน 2547 ชนะคะแนน อาเบล โอชัวร์ ที่ เม็กซิโก
** เสียแชมป์ 11 มีนาคม 2548 แพ้น็อค โฮเซ่ โลเปซ ยก 8 ที่ สหรัฐ- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 15 กรกฎาคม 2547 แพ้น็อคพงษ์ศักดิ์เล็ก ศิษย์คนองศักดิ์ ยก 5 ที่ ขอนแก่น 

**อ้างอิง**
สถิติการชก boxrec.com date=2015-03-17  
หมวดหมู่:นักมวยสากลชาวเม็กซิโก
ฆิลเบร์โต เกบ บาอัส

ฆิลเบร์โต เกบ บาอัส (Gilberto Keb Baas) หรือ ฆิลเบร์โต โฆเซ เกบ บาอัส นักมวยสากลชาวเม็กซิโก เกิดเมื่อ 21 ตุลาคม พ.ศ. 2520 สถิติการชก 47 ครั้ง ชนะ 28 (น็อค 16) เสมอ 2 แพ้ 17

**เกียรติประวัติ**
 แชมป์ WBC Mundo Hispano รุ่นมินิมัมเวท
** ชิง 12 พฤษภาคม 2541 ชนะคะแนน อูโก โรเมโร ที่ เม็กซิโก- แชมป์ NABA รุ่นฟลายเวท
** ชิง 6 พฤษภาคม 2542 ชนะคะแนน มาเรียโน กอนซาเลซ ที่ สหรัฐ
** ป้องกันแชมป์ครั้งที่ 1, 22 กรกฎาคม 2542 ชนะคะแนน โธมัส ริเวียรา ที่ สหรัฐ
** เสียแชมป์ 6 เมษายา 2543 แพ้คะแนน โอสการ์ อันดราเด ที่ สหรัฐ- แชมป์ WBC Continental Americas รุ่นไลท์ฟลายเวท
** ชิง 17 ธันวาคม 2548 ชนะน็อค เรกูโย กาเมซ ยก 4 ที่ เม็กซิโก- แชมป์ NABF เฉพาะกาลรุ่นฟลายเวท
** ชิง 14 ตุลาคม 2549 ชนะน็อค กริสเตียน โกเมซ ยก 3 ที่ เม็กซิโก
** ป้องกันแชมป์ครั้งที่ 1, 22 ธันวาคม 2549 ชนะคะแนน โอมาร์ โซโต ที่ เม็กซิโก
** ป้องกันแชมป์ครั้งที่ 2, 16 มิถุนายน 2550 เสมอกับ โรโดลโฟ มาร์ติเนซ ที่ เม็กซิโก
** เสียแชมป์ 8 มีนาคม 2551 แพ้น็อค อาดริอัน เอร์นันเดซ ยก 4 ที่ เม็กซิโก- เคยชิงแชมป์ต่อไปนี้แต่ไม่สำเร็จ
** ชิงแชมป์ WBC Continental Americas รุ่นมินิมัมเวท5 ธันวาคม 2541 แพ้ฟาล์ว เฟอร์นันโด ลูนา เวเลซ ยก 9
** ชิงแชมป์โลก WBA รุ่นฟลายเวท เมื่อ 15 ธันวาคม 2543 แพ้คะแนน เอริก โมเรล ที่ สหรัฐ
** ชิงแชมป์ NABF รุ่นฟลายเวท เมื่อ 4 มิถุนายน 2547 แพ้น็อค ไบรอัน วิโลเรีย ที่ สหรัฐ
** ชิงแชมป์โลก WBC รุ่นฟลายเวท เมื่อ 16 กุมภาพันธ์ 2549 แพ้คะแนน พงษ์ศักดิ์เล็ก ศิษย์คนองศักดิ์ ที่ชัยนาท

**อ้างอิง**
สถิติการชก boxrec.com 
หมวดหมู่:นักมวยสากลชาวเม็กซิโก
หมวดหมู่:บุคคลจากรัฐยูกาตัน
ไดโงะ นากาฮิโระ

(Daigo Nakahiro) นักมวยสากลชาวญี่ปุ่น เกิดเมื่อ 21 สิงหาคม พ.ศ. 2524 ที่เมืองฮิโรชิมะ ประเทศญี่ปุ่น สถิติการชก 19 ครั้ง ชนะ 17 (น็อค 8) แพ้ 2 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC แพ้คะแนน พงษ์ศักดิ์เล็ก ศิษย์คนองศักดิ์ ที่ กทม.

**อ้างอิง**
  สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:บุคคลจากฮิโรชิมะ
พิพิธภัณฑ์สงครามเชิงสะพานข้ามแม่น้ำแคว

พิพิธภัณฑ์สงครามเชิงสะพานข้ามแม่น้ำแคว
พิพิธภัณฑ์สงครามเชิงสะพานข้ามแม่น้ำแคว (Kanchanaburi World War II Museum) เป็นสถานที่เก็บรักษาสิ่งที่เป็นหลักฐานทางประวัติศาสตร์ สมัยสงครามโลกครั้งที่สอง อันได้แก่ อาวุธ ยุทโธปกรณ์ต่าง ๆ โครงกระดูกของเชลยศึกสงคราม และภาพถ่ายเหตุการณ์ในสมัยนั้น นอกจากนี้บางส่วนยังจัดทำเป็นหอศิลป์ เก็บรวบรวมสิ่งของต่าง ๆ เช่น แสตมป์ ไปรษณีย์บัตรโบราณ เพชร พลอย และเครื่องประดับ พิพิธภัณฑ์สงครามเชิงสะพานข้ามแม่น้ำแควอยู่ห่างจากตัวเมืองไปตามทางหลวงหมายเลข 323 ประมาณ 4 กิโลเมตร แยกซ้ายประมาณ 400 เมตร อยู่ติดกับสะพานข้ามแม่น้ำแคว
หมวดหมู่:อนุสรณ์สถานสงครามโลกครั้งที่สอง
หมวดหมู่:พิพิธภัณฑ์สงครามโลกครั้งที่สอง
ส
หมวดหมู่:สิ่งก่อสร้างในอำเภอเมืองกาญจนบุรี
พิพิธภัณฑ์อักษะเชลยศึก

ไฟล์:JEATH Museum 1.JPG|thumb|ส่วนของพิพิธภัณฑ์ที่แสดงถึงทางรถไฟสายมรณะ
พิพิธภัณฑ์อักษะเชลยศึกหรือพิพิธภัณฑ์สงครามวัดใต้ (JEATH War Museum : Japan England Australia Thailand Holland) สร้างขึ้นเมื่อวันที่ 24 กรกฎาคม พ.ศ. 2520 ในบริเวณวัดไชยชุมพลชนะสงคราม หรือวัดใต้ ตำบลบ้านใต้ อำเภอเมืองกาญจนบุรี ตัวอาคารสร้างเป็นกระท่อมเลียนแบบค่ายเชลยศึก สมัยสงครามโลกครั้งที่สอง เป็นที่เก็บรวบรวมภาพวาด ภาพถ่าย แสดงถึงชีวิตความเป็นอยู่ของเชลยศึกสมัยสงครามโลกครั้งที่สอง นอกจากนั้นยังมีเครื่องมือ เครื่องใช้ของทหารเชลยศึกสมัยสงครามโลกครั้งที่สอง เช่น อาวุธสงคราม หมวก มีด ช้อน ส้อม เป็นต้น สถานที่แห่งนี้อยู่ห่างจากสถานีขนส่งกาญจนบุรีเพียง 400 เมตร เปิดให้เข้าชมทุกวัน เวลา 08.00 – 17.00 น .
หมวดหมู่:อนุสรณ์สถานสงครามโลกครั้งที่สอง
หมวดหมู่:พิพิธภัณฑ์สงครามโลกครั้งที่สอง
หมวดหมู่:พิพิธภัณฑ์ในจังหวัดกาญจนบุรี
หมวดหมู่:ทางรถไฟสายมรณะ
หมวดหมู่:ประวัติศาสตร์การทหารของไทย
หมวดหมู่:สิ่งก่อสร้างในอำเภอเมืองกาญจนบุรี
สุสานทหารสัมพันธมิตรดอนรัก

สุสานทหารสัมพันธมิตรดอนรัก เป็นสุสานสงครามของทหารชาวต่างชาติ ตั้งอยู่บนถนนแสงชูโต อำเภอเมืองกาญจนบุรี จังหวัดกาญจนบุรี สุสานแห่งนี้ก่อตั้งขึ้นในปี พ.ศ. 2497 โดยความร่วมมือกันระหว่างรัฐบาลไทยและรัฐบาลฝ่ายสัมพันธมิตร ได้รับการออกแบบโดยสถาปนิกชาวอังกฤษ คอลิน เซนต์แคลร์ โอคส์ (Colin St Clair Oakes) ซึ่งเป็นผู้ออกแบบสุสานทหารสัมพันธมิตรเขาปูนอีกแห่งหนึ่งด้วย 
สุสานแห่งนี้ใช้รูปแบบงานภูมิสถาปัตยกรรมแบบสุสานสนามหญ้า (lawn cemetery) คือเน้นความเรียบง่ายของสนามหญ้าแบบตัดแต่ง และการใช้หลุมฝังศพในรูปแบบหมอนอิง (pillow marker) ด้วยตำแหน่งที่ตั้งและรูปแบบงานภูมิสถาปัตยกรรม ทำให้สุสานแห่งนี้ได้รับความนิยมเป็นแหล่งท่องเที่ยวที่สำคัญแห่งหนึ่งในอำเภอเมืองกาญจนบุรี

**ที่มา**
"สุสานทหารสัมพันธมิตรดอนรัก" หรือ "สุสานทหารสหประชาชาติ" หรือที่ชาวจังหวัดกาญจนบุรีทั่วไปเรียกว่า "ป่าช้าอังกฤษ" เป็นสุสานขนาดใหญ่บนพื้นที่ 17 ไร่ บรรจุศพเชลยศึกที่เสียชีวิตระหว่างการสร้างทางรถไฟสายมรณะถึง 6,982 หลุม โดยเชลยศึก 300 คนเสียชีวิตด้วยอหิวาตกโรคและฝังไว้ที่ค่ายนิเกะ (ประมาณ 15 กิโลเมตร ก่อนถึงด่านเจดีย์สามองค์) ส่วนที่เหลือได้จากหลุมฝังศพเชลยศึกตามค่ายต่าง ๆ และยังมีสุสานช่องไก่ ซึ่งรัฐบาลไทยและฝ่ายสัมพันธมิตรได้ตกลงกันเมื่อวันที่ 24 สิงหาคม พ.ศ. 2497 เพื่อสร้างสุสานสองแห่งนี้ขึ้น บรรยากาศในสุสานเงียบสงบและร่มรื่น พื้นที่ภายในได้รับการตกแต่งไว้อย่างเป็นระเบียบสวยงาม เหนือหลุมฝังศพทุกหลุมมีแผ่นทองเหลืองจารึก ชื่อ อายุ และประเทศของผู้เสียชีวิต บรรทัดสุดท้ายเป็นคำไว้อาลัยที่โศกเศร้า ทุกปีจะมีวันที่รำลึกถึงผู้เสียชีวิตเฉพาะของคนชาติต่าง ๆ ได้แก่- Anzac Day 25 เมษายน  ออสเตรเลียและนิวซีแลนด์- Armistice Day 5 พฤษภาคม ราชอาณาจักรเนเธอร์แลนด์- Remembrance Day 11 พฤศจิกายน สหราชอาณาจักร

**ประวัติ**
หลังสงครามโลกครั้งที่ 2 สงบลงเมื่อ พ.ศ. 2488 ฝ่ายสัมพันธมิตรผู้ชนะสงครามได้ดำเนินการจัดสร้างอนุสรณ์สถานแด่ผู้เสียชีวิตขึ้นหลายแห่งในทวีปเอเชียซึ่งเป็นสมรภูมิสำคัญนั้นมีอนุสรณ์สถานตั้งอยู่ในหลายประเทศ คือ ในประเทศไทย 2 แห่ง พม่า 3 แห่ง อินเดีย 6 แห่ง บังกลาเทศ 5 แห่ง ปากีสถานและศรีลังกาอย่างละ 2 แห่ง นอกจากนี้ที่กาญจนบุรียังมีอนุสรณ์สถานที่สร้างโดยทหารญี่ปุ่นเพื่อคารวะแด่ดวงวิญญาณผู้เสียชีวิตในระหว่างสงคราม คือ "อนุสาวรีย์ไทยานุสรณ์" ส่วนกรรมกรชาวเอเชียอีกจำนวนมากที่เสียชีวิตไปโดยไม่มีผู้ใดจดบันทึกไว้นั้น มีการสร้างอนุสาวรีย์กรรมกรและทหารนิรนามไว้ที่ป่าช้าวัดญวน และโครงกระดูกอีกส่วนหนึ่งของพวกเขาตั้งแสดงอยู่ที่พิพิธภัณฑ์สงครามโลกครั้งที่ 2

**สมุดภาพ**

**อ้างอิง**
 www.cwgc.org Kanachanaburi War Cemetery - Photographs from Kanchanaburi War Cemetery 

**แหล่งข้อมูลอื่น**
  Photographs from Kanchanaburi War Cemetery
หมวดหมู่:อนุสรณ์สถานสงครามโลกครั้งที่สอง
ดอนรัก
หมวดหมู่:สิ่งก่อสร้างในอำเภอเมืองกาญจนบุรี
หมวดหมู่:ทางรถไฟสายมรณะ
สุสานทหารสัมพันธมิตรเขาปูน

สุสานทหารสัมพันธมิตรเขาปูน หรือ สุสานช่องไก่ (Chong-Kai War Cemetery) เคยเป็นที่ตั้งค่ายเชลยศึกขนาดใหญ่ ตั้งอยู่ริมแม่น้ำแควน้อย ตำบลท่ามะขาม อำเภอเมืองกาญจนบุรี ห่างจากตัวเมืองกาญจนบุรีประมาณ 2 กิโลเมตร ขนาดเล็กกว่าสุสานทหารสัมพันธมิตรดอนรัก ได้รับการออกแบบโดยสถาปนิกชาวอังกฤษ คอลิน เซนต์แคลร์ โอคส์ (Colin St Clair Oakes) ซึ่งเป็นผู้ออกแบบสุสานทหารสัมพันธมิตรดอนรักแห่งหนึ่งด้วย มีพื้นที่ประมาณ 7 ไร่ บรรจุศพเชลยศึกรวม 1,750 หลุม ซึ่งส่วนใหญ่เป็นทหารอังกฤษ ภายในมีการตกแต่งด้วยไม้ดอกไม้ประดับอย่างร่มรื่น การเดินทางไปสุสานเขาปูน ทางรถยนต์ไปตามถนนลาดยางประมาณ 2 กิโลเมตร และอาจเดินทางโดยเรือที่หน้าเมืองกาญจนบุรี ตามลำน้ำแควน้อยอีกประมาณ 2 กิโลเมตร

**อ้างอิง**

**แหล่งข้อมูลอื่น**
  List of British POWs buried at Chungkai at Commonwealth War Graves-  List of Dutch POWs buried at Chungkai date=2022-01-28  at Oorlogsgraven Stichting (in Dutch)
หมวดหมู่:อนุสรณ์สถานสงครามโลกครั้งที่สอง
หมวดหมู่:ทางรถไฟสายมรณะ
ขาปูน
หมวดหมู่:สิ่งก่อสร้างในอำเภอเมืองกาญจนบุรี
พิพิธภัณฑสถานแห่งชาติ บ้านเก่า

พิพิธภัณฑ์สถานแห่งชาติบ้านเก่า อยู่ที่ตำบลบ้านเก่า อำเภอเมืองกาญจนบุรี จังหวัดกาญจนบุรี ตั้งอยู่ริมฝั่งแม่น้ำแควน้อย อยู่ห่างจากตัวเมืองประมาณ 35 กิโลเมตร บ้านเก่าเป็นแหล่งอารยธรรมก่อนประวัติศาสตร์ที่สำคัญของโลก ในระหว่าง พ.ศ. 2503–2505 มีการขุดพบโครงกระดูกมนุษย์สมัยหินใหม่ เครื่องมือและเครื่องใช้ของมนุษย์ก่อนประวัติศาสตร์ เครื่องมือเครื่องใช้ทำด้วยหิน เครื่องประดับรูปแบบต่าง ๆ 
การเดินทางไปพิพิธภัณฑ์บ้านเก่า โดยทางรถยนต์สายกาญจนบุรี-สังขละบุรี ทางหลวงแผ่นดินหมายเลข 323 แยกเข้าบ้านเก่าที่กิโลเมตรที่ 10 ไปถนนสายลาดยาง ประมาณ 20 กิโลเมตร ถึงบ้านเก่าแยกเข้าพิพิธภัณฑ์บ้านเก่าประมาณ 1 กิโลเมตร หรือเดินทางโดยรถไฟสายกาญจนบุรี - น้ำตกไปลงที่สถานีบ้านเก่าและเดินทางตามทางรถยนต์อีก 2 กิโลเมตร
บ้านเก่า
หมวดหมู่:โบราณสถานในจังหวัดกาญจนบุรี
หมวดหมู่:พิพิธภัณฑ์ในจังหวัดกาญจนบุรี
หมวดหมู่:สิ่งก่อสร้างในอำเภอเมืองกาญจนบุรี
วัดถ้ำมังกรทอง

วัดถ้ำมังกรทอง (Wat Tham Mangkon Thong) ตั้งอยู่บนฝั่งตะวันตกของแม่น้ำแควน้อย ห่างจากตัวเมืองกาญจนบุรีราว 3-4 กิโลเมตร ตามทางรถยนต์สายกาญจนบุรี - ด่านมะขามเตี้ย ตัวถ้ำอยู่สูงจากพื้นดินประมาณ 100 เมตร ถ้ำมังกรทองเป็นถ้ำขนาดเล็กมีรูปสิงโตติดอยู่กับหินแท่งใหญ่ตรงปากถ้ำ ภายในมีซอกหินสลับซับซ้อนสวยงาม บริเวณถ้ำมังกรทองมีวัดถ้ำมังกรทอง สร้างขึ้นเมื่อประมาณ พ.ศ. 2477 ทางขึ้นวัดทำเป็นบันไดก่ออิฐถือปูนประมาณ 95 ขั้น สองข้างบันไดทำเป็นรูปมังกรชูศีรษะ นอกจากวัดและถ้ำมังกรทองแล้ว สถานที่ท่องเที่ยวแห่งนี้มีจุดสนใจอยู่ที่การแสดงแม่ชีลอยน้ำ ซึ่งดึงดูดนักท่องเที่ยวทั้งชาวไทยและต่างประเทศ การเดินทางไปถ้ำมังกรทองสามารถใช้เส้นทางรถยนต์สายกาญจนบุรี - ด่านมะขามเตี้ย ระยะทางประมาณ 4 กิโลเมตร นอกจากนี้ยังสามารถเดินทางโดยทางเรือตามลำแควน้อยประมาณ 3 กิโลเมตร แล้วเดินเท้าอีกประมาณ 1 กิโลเมตร จนถึงวัดถ้ำมังกรทอง และในทุกต้นเดือนมิถุนายนของทุกปีจะมีงานประจำปีของ หลวงปู่จ้อย เขมิโย จะมีการอุปสมบทนาคหมู่ในงานประจำปีด้วย
ถ้ำมังกรทอง
ถ้ำขุนแผน

ถ้ำขุนแผน (Khun Phaen Cave) หรือถ้ำพุพระ (Phu Phra Cave) เป็นถ้ำขนาดใหญ่อยู่ฝั่งตะวันตกของแม่น้ำแควใหญ่ ในเขตตำบลหนองบัว อำเภอเมืองกาญจนบุรี จังหวัดกาญจนบุรี บนถนนกาญจนบุรี - ไทรโยค ห่างจากเมืองกาญจนบุรีประมาณ 15 กิโลเมตร โดยอยู่เยื้องกับมหาวิทยาลัยราชภัฏกาญจนบุรีเล็กน้อย แต่เดิมมีชื่อว่า ถ้ำพุพระ เพราะมีการพบพระพิมพ์รุ่นเก่าจำนวนหนึ่ง ต่อมามีการจัดตั้งวัดขึ้นจึงเปลี่ยนชื่อมาเป็นวัดถ้ำขุนแผน ถ้ำพุพระเป็นถ้ำขนาดใหญ่อยู่สูงจากพื้นราบประมาณ 100 เมตร มีบันไดคอนกรีตประมาณ 190 ขั้น จากพื้นราบจนถึงปากถ้ำ ภายในถ้ำพบหินงอกหินย้อยสวยงาม นักท่องเที่ยวสามารถเดินทางไปชมถ้ำพุพระได้ตามเส้นทางรถยนต์สาย กาญจนบุรี - ไทรโยค ระยะทางประมาณ 15 กิโลเมตรจากตัวเมืองแล้วเลี้ยวซ้ายเข้าตามถนนลูกรังอีกประมาณ 1 กิโลเมตร

**อ้างอิง**
ขุนแผน
หมวดหมู่:โบราณสถานในจังหวัดกาญจนบุรี
เพียว / ยัวร์มายซันชายน์

เพียว / ยัวร์ มาย ซันชายน์ (Pure / Your're my sunshine) เป็นซิงเกิลที่ 27 ของเอ็กซ์ไซล์ ออกจำหน่ายวันที่ 27 กุมภาพันธ์ พ.ศ. 2551 ในรูปแบบแม็กซี่ซิงเกิล  เปิดตัวในอันดับ 2 ออริกอนชาร์ต
เพลง "Pure" เพลงเป็นประกอบโฆษณาของ au LISMO และโฆษณาโทรศัพ์มือถือโซนี่ อิริคสันของ au  เพลง "Your're my sunshine" ประกอบภาพยนตร์เรื่อง "ทีมบาติสต้า โนะ เอโกะ"  และเพลง "変わらないモノ" ประกอบรายการ MUSIC FIGHTER ประจำเดือนธันวาคม ค.ศ. 2007  และเพลงประกอบโฆษณารถยนต์ รุ่น TANTO　CUSTOM ของไดฮัตสุ
เพลง "変わらないモノ" เป็นเพลงรีคัทซิงเกิลจากอัลบั้ม EXILE LOVE

**รายชื่อเพลง**
# Pure
# You're my sunshine
# 変わらないモノ
# Pure (Instrumental)
# You're my sunshine (Instrumental)
# 変わらないモノ (Instrumental)

**มิวสิกวีดีโอ**
# Pure (Video Clip)

**การแสดงสด**
31 มีนาคม  พ.ศ. 2551 - HEY! HEY! HEY! - Pure
*4 เมษายน  พ.ศ. 2551 - MUSIC STAION - Pure

**ชาร์ต**
ชาร์ตออริกอน (ในญี่ปุ่น)
หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
จอห์น เกล็นน์

ไฟล์:Mercury 6, John H Glenn Jr.jpg|thumb|จอห์น เกล็นน์ในภารกิจเมอร์คิวรี-แอตลาส 6
จอห์น เฮร์เชล เกล็นน์ จูเนียร์ (John Herschel Glenn Jr., 18 กรกฎาคม พ.ศ. 2464 – 8 ธันวาคม พ.ศ. 2559) นักบินอวกาศชาวอเมริกัน เดินทางไปกับกระสวยอวกาศดิสคัฟเวอรี เพื่อศึกษาผลกระทบของการเดินทางในอวกาศที่มีต่อผู้สูงอายุ หลังห่างหายจากภารกิจอวกาศมานานกว่า 3 ทศวรรษ
จอห์น เกล็นน์เข้าเป็นนักบินในหน่วยรบของกองทัพเรือ และนาวิกโยธินสหรัฐ เคยร่วมรบในสงครามโลกครั้งที่ 2 และ สงครามเกาหลี  เคยทำการบินกับเครื่องบินรุ่น R4D (ดักลาส ซี-47 สกายเทรน ดาโกต้า รุ่นของกองทัพเรือ) และ เครื่องบินขับไล่  F4U Corsair และ  F9F Panther  เขายังเคยเป็นนักบินแลกเปลี่ยนให้กองทัพอากาศสหรัฐ ขึ้นบินกับ F-86 Sabre ก่อนจะย้ายมาเป็นนักบินทดสอบให้กับกองทัพเรือ 
จอห์น เกล็นน์ เป็นนักบินอวกาศให้กับองค์การบริหารการบินและอวกาศแห่งชาติ สหรัฐอเมริกา  ในโครงการเมอร์คิวรี โดยเป็นนักบินอวกาศคนที่ 3 ของสหรัฐอเมริกา เป็นชาวอเมริกันคนแรกที่โคจรรอบโลกเมื่อวันที่ 20 กุมภาพันธ์ ค.ศ. 1962 ในการขึ้นบินนาน 5 ชั่วโมงกับ เฟรนด์ชิป 7 
จากนั้นเขาได้ลาออกจากองค์การนาซ่า และกลับมาทำงานในกองทัพเรือ จนปี ค.ศ. 1965 จึงลาออกมาทำงานการเมืองให้กับพรรคเดโมแครต โดยมีความสนิทสนมเป็นพิเศษกับตระกูลเคนเนดี เขาได้รับการเลือกตั้งเป็นวุฒิสมาชิกอาวุโส จากจากรัฐโอไฮโอ ดำรงตำแหน่งตั้งแต่ ค.ศ. 1974 ถึง ค.ศ. 1999
ในปี ค.ศ. 1976 เกล็นน์เคยลงสมัครเพื่อเป็นตัวแทนพรรคเดโมแครตในการเลือกตั้งประธานาธิบดี โดยเสนอตัวเป็นรองประธานาธิบดีคู่กับ จิมมี คาร์เตอร์ แต่ไม่ได้รับการคัดเลือก  ต่อมาในปี ค.ศ. 1984 ได้สมัครเป็นตัวแทนพรรคอีกครั้งในตำแหน่งประธานาธิบดี แต่พ่ายแพ้ในคอคัสและไพรมารีโหวต (primary vote) จนต้องถอนตัวออกไป
จอห์น เกล็นน์ ได้ขึ้นสู่อวกาศอีกครั้ง เมื่อวันที่ 29 ตุลาคม ค.ศ. 1998 กับยานกระสวยอวกาศดิสคัฟเวอรี เที่ยวบินที่  STS-95 เป็น เวลา 7 วัน เพื่อศึกษาผลกระทบของการเดินทางในอวกาศกับผู้สูงอายุ  แต่ก็มีบางคนคิดว่าภารกิจนี้เป็นการหาเสียงเพื่อหวังผลทางการเมืองแอบแฝง

**อ้างอิง**
2559
หมวดหมู่:นักบินอวกาศชาวอเมริกัน
หมวดหมู่:พรรคเดโมแครต (สหรัฐ)
หมวดหมู่:บุคคลที่เกิดในปี พ.ศ. 2464
หมวดหมู่:นักการเมืองอเมริกัน
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากรัฐโอไฮโอ
หมวดหมู่:ภารกิจอวกาศในปี พ.ศ. 2505
หมวดหมู่:ภารกิจอวกาศในปี พ.ศ. 2541
วิกฤตการณ์คลองสุเอซ

วิกฤตการณ์สุเอซ (The Suez Crisis) หรือสงครามอิสราเอล-อาหรับครั้งที่สอง ยังมีอีกชื่อหนึ่งว่า การบุกครองไตรภาคี ในโลกอาหรับ และปฏิบัติการคาเดช หรือ สงครามไซนายในอิสราเอล เป็นการบุกครองอียิปต์ในปลายปี ค.ศ. 1956 โดยอิสราเอล, ตามมาด้วยสหราชอาณาจักรและฝรั่งเศส จุดมุ่งหมายคือการควบคุมทางด้านตะวันตกของคลองสุเอซ และเพื่อถอดถอนประธานาธิบดีแห่งอียิปต์ ญะมาล อับดุนนาศิร ที่ได้ถือสิทธิ์ว่าคลองนั้นให้กลายเป็นของรัฐ ภายหลังการสู้รบเริ่มต้นขึ้น ภาวะแรงกดดันทางการเมืองจากสหรัฐอเมริกา สหภาพโซเวียต และสหประชาชาติจนนำไปสู่การถอนกำลังโดยประเทศทั้งสามผู้รุกราน นับว่าเป็นความอับอายขายหน้าอย่างมากสำหรับสหราชอาณาจักรและฝรั่งเศส และเป็นการเสริมสร้างความแข็งแกร่งของนาศิร
เมื่อวันที่ 29 ตุลาคม อิสราเอลได้บุกรุกคาบสมุทรไซนายของอียิปต์ อังกฤษและฝรั่งเศสได้ออกคำสั่งในการร่วมกันเพื่อยุติการยิง ซึ่งได้ถูกเมินเฉย เมื่อวันที่ 5 พฤศจิกายน อังกฤษและฝรั่งเศสได้ส่งทหารโดดร่มลงพื้นตามคลองสุเอซ กองทัพอียิปต์ต้องประสบความปราชัย แต่พวกเขาได้ปิดกั้นคลองขวางการขนส่งทางเรือเอาไว้ทั้งหมด ต่อได้กลายเป็นที่แน่ชัดว่าการบุกครองของอิสราเอลและการโจมตีที่ตามมาทีหลังของอังกฤษและฝรั่งเศสได้ถูกวางแผนเอาไว้ล่วงหน้าโดยทั้งสามประเทศ
ฝ่ายพันธมิตรทั้งสามประเทศต่างได้บรรลุเป้าหมายทางทหารจำนวนมากแต่คลองกลับใช้การไม่ได้ แรงกดดันทางการเมืองอย่างหนักจากสหรัฐอเมริกาและสหภาพโซเวียตได้นำไปสู่การถอนกำลัง ประธานาธิบดีสหรัฐ ดไวต์ ดี. ไอเซนฮาวร์ได้ตักเตือนอย่างยิ่งว่าอังกฤษไม่ควรจะเข้าไปบุกรุก; เขาได้ข่มขู่ว่าจะสร้างความเสียหายอย่างร้ายแรงต่อระบบการเงินของอังกฤษโดยการขายพันธบัตรเงินปอนด์สเตอร์ลิงของรัฐบาลสหรัฐ นักประวัติศาตร์ได้สรุปวิกฤตการณ์ครั้งนี้ว่า"ได้บ่งบอกถึงการสิ้นสุดบทบาทของบริเตนใหญ่ในฐานะหนึ่งในมหาอำนาจที่สำคัญของโลก" คลองสุเอซได้ถูกปิดตั้งแต่เดือนตุลาคม ค.ศ. 1956 จนกระทั่งเดือนมีนาคม ค.ศ. 1957 อิสราเอลได้บรรลุเป้าหมายบางประการ เช่น ได้ให้อิสระในการเดินเรือผ่านช่องแคบติราน ซึ่งอียิปต์ได้ปิดกั้นการเดินเรือบนคาบสมุทรไซนายตั้งแต่ปี ค.ศ. 1950
ด้วยผลลัพธ์ของความขัดแย้งครั้งนี้ สหประชาชาติได้ก่อตั้งกองกำลังรักษาสันติภาพของสหประชาชาติ (UNEF) เพื่อเป็นตำรวจบนชายแดนระหว่างอียิปต์-อิสราเอล นายกรัฐมนตรีอังกฤษ แอนโทนี อีเดนได้ประกาศลาออก รัฐมนตรีว่าการกระทรวงกิจการภายนอกของแคนาดา เลสเตอร์ เพียร์สัน ได้รับรางวัลโนเบลสาขาสันติภาพและสหภาพโซเวียตได้มีความฮึกเหิม​ในการบุกครองฮังการี

**อ้างอิง**

**แหล่งข้อมูลอื่น**
หมวดหมู่:ความขัดแย้งระหว่างอาหรับ-อิสราเอล
หมวดหมู่:สงครามเกี่ยวข้องกับตะวันออกกลาง
หมวดหมู่:ประวัติศาสตร์อียิปต์
หมวดหมู่:ประวัติศาสตร์อิสราเอล
หมวดหมู่:ประเทศอิสราเอลในปี พ.ศ. 2499
หมวดหมู่:การยึดครองทางทหารของสหราชอาณาจักร
หมวดหมู่:การบุกครอง
หมวดหมู่:การบุกครองอียิปต์
ปีเตอร์

ปีเตอร์ อาจหมายถึง 

**บุคคล**
 สมเด็จพระเจ้าซาร์ปีเตอร์ที่ 1 แห่งรัสเซีย (พระเจ้าปีเตอร์มหาราช)- นักบุญปีเตอร์ นักบุญ ใน ศาสนาคริสต์- ปีเตอร์ กรุนเบอร์ก	 ผู้ได้รับรางวัลโนเบลสาขาฟิสิกส์ พ.ศ. 2550- ปีเตอร์ กาเบรียล	นักร้องชาวอังกฤษ- ปีเตอร์ คอร์ป ไดเรนดัล นักร้องและนักแสดงชาวไทย- ปีเตอร์ คัลชอร์ นักมวยสากลชาวอังกฤษ- ปีเตอร์ คาร์ล ฟาเบอร์เช่ ช่างทองและช่างอัญมณีชาวฝรั่งเศส- ปีเตอร์ เจนเซน อดีตคู่สมรส ของ ทูลกระหม่อมหญิงอุบลรัตน์ราชกัญญา สิริวัฒนาพรรณวดี- ปีเตอร์ ชไมเคิล อดีตผู้รักษาประตูของสโมสรแมนเชสเตอร์ยูไนเต็ด- ปีเตอร์ ชาน ผู้กำกับภาพยนตร์ชาวฮ่องกง - ปีเตอร์ เช็ค อดีตผู้รักษาประตูทีมสโมสรเชลซี- ปีเตอร์ เบียร์ดสลี่ย์ อดีตนักฟุตบอลชาวอังกฤษ- ปีเตอร์ พอล รูเบนส์ จิตรกร- ปีเตอร์ รีด อดีตผู้จัดการฟุตบอลทีมชาติไทย- ปีเตอร์ แลง นักฟุตบอลลูกครึ่งไทย-สวิตเซอร์แลนด์- ปีเตอร์ วิธ อดีตผู้จัดการฟุตบอลทีมชาติไทย- ปีเตอร์ สกิลลิง นักปราชญ์พระพุทธศาสนาชาวแคนาดา- ปีเตอร์ อิลิช ไชคอฟสกี คีตกวีชาวรัสเซีย- ปีเตอร์ โอ ทูล นักแสดงชาวไอร์แลนด์

**ตัวละครในจินตนาการ**
 ปีเตอร์ พีเวนซี ตัวละครใน ตำนานแห่งนาร์เนีย- ปีเตอร์ เพ็ตติกรูว์ ตัวละครในนิยายชุด แฮร์รี่ พอตเตอร์- ปีเตอร์ ปาร์คเกอร์ ตัวละครเอกใน สไปเดอร์-แมน- ปีเตอร์ นิโคเลวิทศ์ รัสปูติน ตัวละครใน เอ็กซ์เมน- ปีเตอร์ ควิลล์ ตัวละครเอกใน การ์เดียนส์ออฟเดอะกาแล็กซี่- ปีเตอร์ "พีต" แมคกี ตัวละครใน เดอะ โกสต์ แอนด์ มอลลี่ แมคกี

**สถานที่**
 มหาวิหารเซนต์ปีเตอร์ ที่นครรัฐวาติกัน

**อื่นๆ**
 แมลงสาบ ในเรื่อง Joe's Apartment - ซาร์ปีเตอร์ - จักรพรรดิปีเตอร์
คาบสมุทรไซนาย

แผนที่ระดับความสูงของคาบสมุทรไซนาย|250px
คาบสมุทรไซนาย เรียกสั้น ๆ ว่า ไซนาย (Sinai, aɪ ny; سِينَاء; سينا; Ⲥⲓⲛⲁ) เป็นคาบสมุทรในประเทศอียิปต์ และเป็นบริเวณเดียวของประเทศที่อยู่ในทวีปเอเชีย ทางเหนือติดกับทะเลเมดิเตอร์เรเนียนส่วนทางใต้ติดกับทะเลแดง และเป็นสะพานแผ่นดินระหว่างทวีปเอเชียกับทวีปแอฟริกา ไซนายกินพื้นที่ประมาณ abbr=off (ร้อยละ 6 ของพื้นที่ประเทศอียิปต์ทั้งหมด) และมีประชากรประมาณ 600,000 คน
ในสมัยคลาสสิก บริเวณนี้มีชื่อเรียกว่าอาราบิอาแปไตรอา ในสมัยใหม่ คาบสมุทรได้ชื่อไซนายจากสมมติฐานว่าภูเขาที่อยู่ใกล้อารามของนักบุญแคเธอรีนคือภูเขาซีนายตามพระคัมภีร์ ภูเขาซีนายเป็นหนึ่งในสถานที่สำคัญทางศาสนามากที่สุดในศาสนาอับราฮัม

**อ้างอิง**

**อ่านเพิ่ม**
 Gardner, Ann. "At Home in South Sinai". Nomadic Peoples 2000. Vol. 4, Iss. 2; pp. 48–67. Detailed account of Bedouin women- jstor=1782203- cite journal|title=Recent Surveys in Sinai and Palestine|author=C. W. Wilson|journal=Journal of the Royal Geographical Society of London|volume=43|year=1873|pages=206–240|doi=10.2307/1798627|jstor=1798627|url=https://zenodo.org/record/1449376- cite book|chapter-url=https://books.google.com/books?id=vRrJvNXGF9cC&q=%22Tourist%20Places%20and%20Negotiating%20Modernity%3A%20European%20Women%20and%20Romance%20Tourism%20in%20the%20Sinai%22&pg=PA125|access-date=7 January 2010|chapter=Tourist Places and Negotiating Modernity: European Women and Romance Tourism in the Sinai|first=Jessica|last=Jacobs|title=Travels in Paradox: Remapping Tourism|editor1-first=Claudio|editor1-last=Minca|editor2-first=Tim|editor2-last=Oakes|year=2006|publisher=Rowman & Littlefield|isbn=978-0-7425-2876-5|url-access=registration|url=https://archive.org/details/travelsinparadox0000unse- cite journal|last1=Teague|first1=Matthew|last2=Moyer|first2=Matt|date=March 2009|title=The Sinai's Separate Peace|journal=National Geographic Magazine|publisher=National Geographic Society|location=Washington, D.C.|volume=215|issue=3|pages=99–121|url=http://ngm.nationalgeographic.com/2009/03/sinai/teague-text|access-date=7 January 2010|issn=0027-9358|archive-date=11 December 2009|archive-url=https://web.archive.org/web/20091211233851/http://ngm.nationalgeographic.com/2009/03/sinai/teague-text|url-status=dead- Jarvis, C.S.,Yesterday and To-day in Sinai (Edinburgh/London: W. Blackwood & Sons, 1931).-  New terrorist challenges in the Sinai peninsula, prominent jihadists organisations, Strategic Impact (52), issue: 3 / 2014, pp. 39–47

**แหล่งข้อมูลอื่น**
ซ
หมวดหมู่:คลองสุเอซ
หมวดหมู่:เอเชียตะวันตก
หมวดหมู่:เขตปลอดทหาร
หมวดหมู่:ภูมิภาคในคัมภีร์ฮีบรู
แอนจี เสจ

แอนจี เสจ (Angie Sage) เกิดที่กรุงลอนดอน ประเทศอังกฤษ และเติบโตขึ้นในเทมส์วัลเลย์ และเคนต์ จบการศึกษาด้านกราฟิกดีไซน์และการทำภาพประกอบจากโรงเรียนศิลปะในเลสเตอร์ (Leicester) มีผลงานต่างๆมากมาย แต่นวนิยายเรื่องเซ็ปติมัส ฮีป เป็นนวนิยายเรื่องแรก 

**ผลงาน**
# เซ็ปติมัส ฮีป
# TODHUNTER MOON ท็อดฮันเตอร์ มูน 
## Pathfinder ผู้นำทาง 
## Sandrider ผู้ขับเลื่อน 
## Starchaser ผู้ล่าดาว 
หมวดหมู่:นักเขียนชาวอังกฤษ
บราซิลเน็กซ์ท็อปโมเดล

บราซิลเน็กซ์ท็อปโมเดล (Brazil's Next Top Model หรือในชื่อย่อว่า BNTM) เป็นรายการเรียลลิตี้โชว์ที่ทำการคัดเลือกหญิงสาวจากเมืองต่างๆ ของประเทศ บราซิล ที่ใฝ่ฝันอยากที่จะเป็นนางแบบ โดยผู้เข้าแข่งขันต้องขับเคี่ยวกันจากบททดสอบมากมาย ตั้งแต่การถ่ายภาพ การถ่ายโฆษณา ที่ล้วนต้องอาศัยความสามารถระดับสูงก่อนจะมาเป็นสุดยอดนางแบบของบราซิล โดยมี เฟอร์นันด้า มอตต้า ผู้ตัดสิน และผู้ดำเนินรายการ ซึ่งรายการนี้ได้ ซื้อลิขสิทธิ์ จาก อเมริกาส์เน็กซต์ท็อปโมเดล และนอกจากนี้ยังมีกรรมการร่วมตัดสินด้วยกันอีกทั้งสิ้น 4 คนดังนี้ เอลิก้า พาโลมิโก, คาร์รอส พาเซ็ตโต, นามี่ วินบี ซึ่งรายการนี้ได้ถูกออกอากาศทางช่อง เซ็ท ของประเทศบราซิล
สาวๆในบราซิลให้การตอบรับรายการนี้อย่างดีมากทั้งในด้านการประกวดมีสามารถที่มาประหวดมากมาย, ในด้านเลตติ้งของรายการ ก็ออกดีจนทำให้ปัจจุบัน เฟอร์นันด้า ทำออกมาหลายฤดูกาลด้วยกัน
รายวัลที่ผู้ชนะของรายการในแต่ละฤดูกาลมีดังนี้ เซ็นสัญญาเป็นนางแบบกับ ฟอร์ด โมเดล, ได้ถ่ายภาพลงปกนิตยสาร และ อีก6 หน้าในกับ นิตยสาร กรอสส, ได้เข้าร่วมกับ C&A การเรียนรู้ภาษาอังกฤษใน ไอร์แลนด์, และเซ็นสัญญา กับเครื่องสำอาง เอ็กโปร์

**ฤดูกาล**

**แหล่งข้อมูลอื่น**
  เว็บไซต์อย่างเป็นทางการ date=2008-09-13
บราซิลเน็กซต์ท็อปโมเดล ฤดูกาลที่ 2

บราซิลเน็กซต์ท็อปโมเดล (Brazil's Next Top Model หรือในชื่อย่อว่า BNTM) เป็นรายการเรียลลิตี้โชว์ที่ทำการคัดเลือกหญิงสาวจากเมืองต่างๆ ของประเทศ บราซิล ที่ใฝ่ฝันอยากที่จะเป็นนางแบบ โดยผู้เข้าแข่งขันต้องขับเคี่ยวกันจากบททดสอบมากมาย ตั้งแต่การถ่ายภาพ การถ่ายโฆษณา ที่ล้วนต้องอาศัยความสามารถระดับสูงก่อนจะมาเป็นสุดยอดนางแบบของบราซิล โดยมี เฟอร์นันด้า มอตต้า ผู้ตัดสิน และผู้ดำเนินรายการ ซึ่งรายการนี้ได้ ซื้อลิขสิทธิ์ จาก อเมริกาส์ เน็กต์ ท็อป โมเดล มา

**ผู้เข้าแข่งขัน**
ภาพโปรโมต ฤดูกาลที่ 2- ลูน่า แครอลลิน- อิซาเบล คอรรี- ฟลาเวีย กัสซานิ- แครอลลิน วีอิร่า- ฟลาเวีย คลิชแมนน์- รีบีก้า แซมปัยโอ- เอลีนน์ เกียโคมินิ- มาเรียนน่า ฮีนูด- เดย์ซี่ ลิม่า- พริสซิล่า มอลล์แมนน์- วาเนสซ่า "มาลาน่า" ดี ฟรัยตาส- แอลลี่ โรซ่า (รองชนะเลิศ)- มัยร่า วีอิร่า (ผู้ชนะเลิศ)

**การเรียกชื่อ**

**ลำดับการเรียกชื่อ**

**การแข่งขัน**
 สัปดาห์ที่ 2 : ถ่ายภาพผี ในหนังสยองขวัญ- สัปดาห์ที่ 3 : ถ่ายภาพคู่สาวเซ็กซี่ ในอู่- สัปดาห์ที่ 4 : ถ่ายภาพกับสัตว์ทะเล- สัปดาห์ที่ 5 : ถ่ายภาพชุดชั้นในสตรี- สัปดาห์ที่ 6 : ถ่ายภาพฮีโร่จีน- สัปดาห์ที่ 7 : ถ่ายภาพกับนางแบบสูงอายุ- สัปดาห์ที่ 8 : ถ่ายภาพเลียนแบบ แฟชั่น- สัปดาห์ที่ 9 : ถ่ายภาพคู่รักโดยให้ผู้เข้าแข่งขันแต่งตัวเป็นผู้ชาย- สัปดาห์ที่ 11 : ถ่ายภาพชุดรีไซเคิ้ล ในป่า- สัปดาห์ที่ 12 : ถ่ายภาพบนดาดฟ้า- สัปดาห์ที่ 13 : ถ่ายให้ นิตยสาร - รอบ 2 คนสุดท้าย : เดินแบบในระดับมืออาชีพ

**คณะกรรมการ**
 เฟอร์นันดา มอตต้า- เอลิก้า พาโลมิโก- คาร์รอส พาเซ็ตโต- นามี่ วินบี

**อ้างอิง**
เว็บไซต์อย่างเป็นทางการ date=2008-09-13 
หมวดหมู่:บราซิลเน็กซต์ท็อปโมเดล
ไอบีลีฟ (เพลงเอ็กซ์ไซล์)

"ไอบีลีฟ" (I Believe) เป็นซิงเกิลที่ 26 ของวงเอ็กซ์ไซล์ ออกจำหน่ายวันที่ 21 พฤศจิกายน พ.ศ. 2550 ในรูปแบบซิงเกิลแม็กซี เปิดตัวชาร์ตออริกอนในอันดับ 3 ด้วยยอดขาย 120,562 ชุด  และมียอดขายรวม 142,228 ชุด
เพลง "ไอบีลีฟ" เพลงเป็นประกอบโฆษณาของเว็บไซต์ music.jp  เพลง "君がいるから" เป็นประกอบรายการ "เดอะซันเดย์" ทางช่องนิปปอนทีวี
ในซีดีการผลิตครั้งแรกได้บรรจุเพลง "ฮีโร" รวมอยู่ด้วย  โดยมีการร้องใหม่และ TAKAHIRO ได้มาร่วมร้องแทนเสียงสมาชิกเดิม คือ SHUN
มิวสิกวิดีโอเพลง "ไอบีลีฟ" ถ่ายทำในงานวันเกิดอายุครบ 32 ปีของ MAKIDAI 

**รายชื่อเพลง**
# ไอบีลีฟ
# 君がいるから
# ไอบีลีฟ (บรรเลง)
# 君がいるから (บรรเลง)
# HERO (การผลิตครั้งแรก)

**มิวสิกวิดีโอ**
# ไอบีลีฟ (มิวสิกวิดีโอ)

**การแสดงสด**
10 พฤศจิกายน พ.ศ. 2550 - Music Fair21 - Lovers Again และ I Believe
*2 ธันวาคม  พ.ศ. 2550 - CDTV - I Believe
*3 ธันวาคม  พ.ศ. 2550 - SMAP x SMAP - Choo Choo Train, WON'T BELONG, Lovers Again และ I Believe
*15 ธันวาคม  พ.ศ. 2550 - MUSIC FIGHTER - I Believe

**ชาร์ต**
ชาร์ตออริกอน (ในญี่ปุ่น)
หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
ลาสต์คริสต์มาส (เพลงเอกซ์ไซล์)

"ลาสต์คริสต์มาส" (LAST CHRISTMAS) เป็นซิงเกิลที่ 29 ของเอกซ์ไซล์ ออกจำหน่ายวันที่ 26 พฤศจิกายน พ.ศ. 2551 วางจำหน่ายก่อนอัลบั้มเพลงฮิต EXILE BALLAD BEST เพียงหนึ่งสัปดาห์เท่านั้น  ซิงเกิลนี้วางจำหน่ายในรูปแบบซีดีธรรมดาเพียงอย่างเดียว  ในการผลิตครั้งแรกแถมสติ๊กเกอร์จำกัดจำนวน  
เพลง "LAST CHRISTMAS" เดิมเป็นเพลงของวง "WHAM!"
ซิงเกิล "LAST CHRISTMAS" เป็นซิงเกิลแรกของเอกซ์ไซล์ที่ไม่มีมิวสิกวีดีโอ  และสามารถเปิดตัวในอันดับที่ 1 ออริกอนชาร์ตด้วยยอดขาย 200,255 แผ่นในสัปดาห์แรก
ซิงเกิล "LAST CHRISTMAS" ได้รับรางวัลแผ่นเสียงทองคำขาวจาก RIAJ หลังจากรับรางวัลเดี่ยวกันนี้ในเดือนตุลาคม  ค.ศ. 2008 จากซิงเกิล "เดอะเบิร์ธเดย์~ทีอาโม~"

**รายชื่อเพลง**
# LAST CHRISTMAS 
# LAST CHRISTMAS -カラオケ Version-

**ชาร์ต**
ชาร์ตออริกอน (ในญี่ปุ่น)

**อ้างอิง**
หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
หมวดหมู่:ซิงเกิลอันดับที่ 1 ออริกอนชาร์ต
ฮินะมัตสึริ

ฮินะมัตสึริ (nihongo|雛祭り|Hina-matsuri) รู้จักกันในชื่อ วันตุ๊กตา หรือ วันเด็กผู้หญิง เป็นวันพิเศษในประเทศญี่ปุ่นที่ฉลองในวันที่ 3 มีนาคมของทุกปี จะมีการปูพรมแดงบนแท่นวางเพื่อจัดแสดงเซ็ตของตุ๊กตาประดับ (hina-ningyō) ที่แสดงถึงจักรพรรดิ, จักรพรรดินี, บริวาร และนักดนตรีในชุดศาลแบบดั้งเดิมของยุคเฮอัง.52

**ขนบธรรมเนียม**
ฮินะมัตสึริเป็นหนึ่งในเทศกาลประจำฤดูกาลทั้ง 5 (nihongo|五節句|go-sekku) ที่จัดขึ้นตามวันที่ในปฏิทินจีน ได้แก่: วันแรกของเดือนที่ 1, วันที่สามของเดือนที่ 3 เป็นต้น หลังจากนำรูปแบบปฏิทินกริกอเรียนมาใช้ ก็มีการจัดวันที่ใหม่ในวันที่ 1 มกราคม, 3 มีนาคม, 5 พฤษภาคม, 7 กรกฎาคม และ 9 กันยายน เทศกาลนี้มีอีกชื่อหนึ่งว่าเทศกาลลูกท้อ (Momo no Sekku) เพราะผลลูกท้อเริ่มออกดอกในช่วงนี้ ถึงแม้ว่ามันไม่เป็นความจริงอีกต่อไปเพราะการเปลี่ยนไปใช้ปฏิทินกริกอเรียน ชื่อและลูกท้อยังคงเป็นสัญลักษณ์ของเทศกาลเช่นเดิม
แง่มุมหลักของฮินะมัตสึริคือการจัดวางดุ๊กตาชายและหญิง (โอบีนะ obina กับเมบีนะ mebina แปลตรงตัว "ตุ๊กตาชาย" และ "ตุ๊กตาหญิง") ซึ่งแสดงถึงงานแต่งงานยุคเฮอัง แต่มักอธิบายเป็นจักรพรรดิกับจักรพรรดินีญี่ปุ่น) ซึ่งใส่เสื้อคลุมแดง และมีการจัดชั้นวางตุ๊กตา (hinadan) อีกหลายชั้นที่แสดงถึงนางสนองพระโอษฐ์, นักดนตรี และผู้เข้าร่วมคนอื่น ๆ เซ็ตตุ๊กตากับเครื่องประดับทั้งหมดเรียกว่า ฮินากาซาริ (hinakazari) 
ครอบครัวต่าง ๆ ต้องมั่นใจว่าเด็กหญิงมีตุ๊กตาสองตัวหลักก่อนที่จะเริ่มฮินะมัตสึริครั้งแรก โดยตุ๊กตาเหล่านี้มักมีราคาแพง (1,500 ถึง 2,500 ดอลลาร์สหรัฐต่อเซ็ตตุ๊กตาห้าชั้น ขึ้นอยู่กับคุณภาพ) และพวกเด็กหญิงกับแม่ของพวกเธอเริ่มจัดของในไม่กี่วันก่อนวันที่ 3 มีนาคม (เด็กชายมักไม่เข้าร่วม เพราะในวันที่ 5 พฤษภาคม วันเด็กในปัจจุบัน เคยถูกเรียกเป็น "วันเด็กผู้ชาย" มาก่อน) ตามธรรมเนียม กลุ่มตุ๊กตาควรถูกทิ้งหลังวันฮินะมัตสึริ โดยมีความเชื่อว่าการตั้งตุ๊กตานานกว่านี้ จะทำให้การแต่งงานของลูกสาวล่าช้า แต่บางครอบครัวยังคงตั้ตไว้ทั้งเดือนมีนาคม ถ้าพูดไปตามตรง การรีบกำจัดทิ้งให้เร็ว มีไว้เพื่อหลีกเลี่ยงฤดูฝนกับความชื้นที่ตามฮินะมัตสึริไป ตามประวัติศาสตร์แล้ว ตุ๊กตาเหล่านี้เคยเป็นของเล่นมาก่อน แต่ในปัจจุบัน พวกมันเป็นแค่ของจัดแสดงอย่างเดียว และจะเลิกจัดงานนี้เมื่อเด็กหญิงมีอายุ 10 ขวบ
ในช่วงฮินะมัตสึริและวันถัดมา ผู้หญิงจะจัดงานเลี้ยงกับเพื่อน โดยทำอาหารในเทศกาลนี้ เช่น ฮินะ-อาราเระ (hina-arare; ข้าวเกรียบหลากสี), จิราชิซูชิ (chirashizushi; ชามข้าวหรือกล่อง เบ็นโต ที่มีปลาดิบกับผัก), ฮิชิโมจิ (hishi mochi; เค้กข้าวหลากสี), อิจิโงะ ไดฟูกุ (ichigo daifuku; สตรอเบอร์รีห่อด้วยแผ่นถั่วอะซูกิ), ซากุระโมจิ (Sakura mochi) และอูชิโอจิรุ (ushiojiru; ซุปหอยที่เป็นคู่ติดกัน) เครื่องดื่มในประเพณีนี้ได้แก่ ชิโรซาเกะ (shirozake; แปล "ซาเกะขาว") ซึ่งถูกเรียกเป็น อามาซาเกะ (amazake; แปล. "ซาเกะหวาน") โดยเป็นเหล้าสาเกที่ไม่มีแอลกอฮอล์

**ดูเพิ่ม**
 วันหยุดราชการในประเทศญี่ปุ่น- เทศกาลของชาวญี่ปุ่น- ทังโงะ โนะ เซ็กกุ- โฮโกะ (ตุ๊กตา) – ตุ๊กตาเครื่องรางที่ให้แก่หญิงตั้งท้อง เพื่อปกป้องแม่และลูกของเธอ

**อ้างอิง**

**สารานุกรม**
 Ishii, Minako. Girls' Day/Boys' Day. Honolulu: Bess Press Inc.,　2007. 1-57306-274-X. A children's picture book.

**แหล่งข้อมูลอื่น**
  Hinamatsuri (Doll's Festival)-  Hinamatsuri in Sado, Niigata, Japan (Doll's Festival)-  Video on Hinamatsuri  (Hinamatsuri Girls' Day | Doll's Festival)-  “ฮินะมัตสึริ” เทศกาลตุ๊กตาสำหรับเจ้าหญิงตัวน้อยแห่งแดนอาทิตย์อุทัย
หมวดหมู่:ตุ๊กตาญี่ปุ่น
หมวดหมู่:เทศกาลญี่ปุ่น
หมวดหมู่:คำและวลีภาษาญี่ปุ่น
การปฏิบัติการพิเศษ

การฝึกหน่วยคอมมานโดยุทธวิธีพิเศษของกองทัพอากาศสหรัฐที่ประเทศจอร์แดน
การปฏิบัติการพิเศษ (special operation) ตามรายงานของเนโท คือกิจกรรมทางทหารที่ควบคุม "กองกำลังที่ถูกกำหนด จัดระเบียบ คัดเลือก ฝึกฝน และเตรียมกำลังพิเศษโดยใช้เทคนิคและรูปแบบการจ้างงานที่แปลกใหม่" การปฏิบัติการพิเศษอาจรวมไปถึงการลาดตระเวน, การสงครามนอกแบบ และการต่อต้านการก่อการร้าย และมักบริหารโดยกลุ่มบุคลากรที่ผ่านการฝึกอบรมมาอย่างดี เน้นความพอเพียง การลอบเร้น ความเร็ว และการประสานงานทางยุทธวิธีในกลุ่มเล็ก ๆ ซึ่งมีอีกชื่อหนึ่งว่า "หน่วยรบพิเศษ"

**ดูเพิ่ม**
 หน่วยรบพิเศษ

**อ้างอิง**

**อ่านเพิ่ม**
 Capt. Malcolm Brailey,  The Transformation of Special Operations Forces in Contemporary Conflict: Strategy, Missions, Organisation and Tactics date=2021-10-04 . Canberra, ACT: Land Warfare Studies Centre, Working Paper No. 127, 2005. - Colin S. Gray, “Part III: Strategy and Special Operations”, Explorations in Strategy. Westport, CT: Greenwood Press, 1996, pp. 139–232.- William H. McRaven, Spec Ops: Case Studies of Special Operations Warfare; Theory and Practice. Novato, CA: Presidio, 1995.- Linda Robinson, One Hundred Victories: Special Ops and the Future of American Warfare, New York:  Public Affairs, 2013. 978-1-61039-149-8 .

**แหล่งข้อมูลอื่น**
  List of US Special Operations Forces
หมวดหมู่:หน่วยรบพิเศษ
หมวดหมู่:ปฏิบัติการทางทหาร
ศูนย์วิทยพัฒนา มหาวิทยาลัยสุโขทัยธรรมาธิราช จังหวัดสุโขทัย

ศูนย์วิทยพัฒนา มหาวิทยาลัยสุโขทัยธรรมธิราช สุโขทัย เป็นศูนย์ให้บริการการศึกษาในส่วนภูมิภาค 1 ใน 10 แห่งของมหาวิทยาลัยสุโขทัยธรรมาธิราช "ศูนย์วิทยพัฒนา มสธ. สุโขทัย" ให้บริการครอบคลุมพื้นที่ 5 จังหวัด ได้แก่ สุโขทัย ตาก กำแพงเพชร พิษณุโลกและอุตรดิตถ์

**ประวัติ**
ศูนย์วิทยพัฒนา มสธ. สุโขทัย มีเนื้อที่ประมาณ 10 ไร่ เปิดให้บริการเมื่อวันที่ 1 ธันวาคม พ.ศ. 2540 มีอาคารสำนักงานตั้งอยู่บนที่ดินสาธารณประโยชน์ เลขที่ 4 หมู่ 7 ถนนสุโขทัย-กำแพงเพชร ตำบลบ้านกล้วย อำเภอเมืองสุโขทัย จังหวัดสุโขทัย ก่อสร้างเมื่อวันที่ 28 กรกฎาคม พ.ศ. 2537 แล้วเสร็จวันที่ 27 กรกฎาคม พ.ศ. 2539
ศูนย์วิทยพัฒนา มสธ.สุโขทัย จัดตั้งขึ้นมาตามความมุ่งหมายของมหาวิทยาลัยในอันที่จะส่งเสริมและให้การศึกษาแก่ประชาชน โดยหน้าที่หลักของศูนย์วิทยพัฒนาคือการอำนวยความสะดวกให้บริการการศึกษาแก่นักศึกษา เช่น การลงทะเบียนเรียน การสมัครเป็นนักศึกษา รวมทั้งช่วยสนับสนุนกิจกรรมของมหาวิทยาลัย สนับสนุนกิจกรรมชมรมนักศึกษาในส่วนภูมิภาค  และมีภารกิจอื่น ๆ เช่น การให้บริการห้องสมุด โสตทัศน์ และห้องประชุมสัมนา เป็นต้น

**อ้างอิง**

**ดูเพิ่ม**
มหาวิทยาลัยสุโขทัยธรรมาธิราช

**แหล่งข้อมูลอื่น**
  เว็บไซต์อย่างเป็นทางการของ ศูนย์วิทยพัฒนา มหาวิทยาลัยสุโขทัยธรรมาธิราช จังหวัดสุโขทัย date=2008-09-26 -  ความเป็นมาของศูนย์วิทยพัฒนา มหาวิทยาลัยสุโขทัยธรรมาธิราช สุโขทัย date=2008-10-01  
สุโขทัย
สุโขทัยธรรมาธิราช
หมวดหมู่:สิ่งก่อสร้างในอำเภอเมืองสุโขทัย
คณะทำงานเฉพาะกิจด้านวิศวกรรมอินเทอร์เน็ต

คณะทำงานเฉพาะกิจด้านวิศวกรรมอินเทอร์เน็ต หรือ ไออีทีเอฟ (Internet Engineering Task Force, ชื่อย่อ IETF) เป็นองค์การมาตรฐานสำหรับอินเทอร์เน็ต มีหน้าที่กำหนดมาตรฐานโพรโทคอลสำหรับการทำงานของอินเทอร์เน็ต (ที่เรียกกันว่า TCP/IP)  ทำงานร่วมกันกับองค์กรกำหนดมาตรฐานอื่น ๆ เช่น เวิลด์ไวด์เว็บคอนซอร์เทียม, องค์การระหว่างประเทศว่าด้วยการมาตรฐาน และสหภาพโทรคมนาคมระหว่างประเทศ
เดิมทีนั้น IETF ได้รับการสนับสนุนจากรัฐบาลกลางสหรัฐ แต่ตั้งแต่ พ.ศ. 2536 อยู่ในการควบคุมของสมาคมอินเทอร์เน็ต (Internet Society) 

**ดูเพิ่ม**
 เอกสารขอความเห็น

**อ้างอิง**
หมวดหมู่:องค์การมาตรฐาน
หมวดหมู่:อินเทอร์เน็ต
หมวดหมู่:ประวัติอินเทอร์เน็ต
แม่แบบ:เหตุการณ์ปัจจุบัน/2551 พฤศจิกายน 6

* สมเด็จพระราชาธิบดีจิกมี เคเซอร์ นัมเกล วังชุกทรงประกอบพิธีราชาภิเษกเป็นกษัตริย์องค์ใหม่ของประเทศภูฏาน  (CNN)- เกิดเหตุเพลิงไหม้ศูนย์การค้าวัสดุก่อสร้าง "โกลบอลเฮ้าส์" สาขาเวียงกุมกาม จังหวัดเชียงใหม่ ไม่มีผู้ได้รับบาดเจ็บ แต่ความเสียหายเบื้องต้นถูกประเมินว่าประมาณ 3,000 ล้านบาท  (คมชัดลึก)
}
จังลุน

จังลุน หรือ จังโหลน (Changlun) เป็นเมืองขนาดเล็กที่อยู่ในอำเภอกูบังปาซู ทางทิศเหนือของรัฐเกอดะฮ์ ประเทศมาเลเซีย ใกล้เมืองบูกิตกายูฮีตัมซึ่งเป็นเมืองชายแดนติดกับด่านจังโหลน อำเภอสะเดา จังหวัดสงขลาของประเทศไทย มีประชากรประมาณ 1,506 คน (พ.ศ. 2549) ชื่อเมือง จังลุน มาจากภาษาไทยคำว่า ช้างหล่น

**ประชากร**
จังลุนเป็นส่วนหนึ่งของอำเภอกูบังปาซู รัฐเกอดะฮ์ ใน ค.ศ. 2010 มีประชากร 1,506 คน
ประชากรส่วนใหญ่มีเชื้อสายมลายู 694 คน (ร้อยละ 46.1), ชาวมาเลเซียเชื้อสายจีน 583 คน (ร้อยละ 38.7), ชาวมาเลเซียเชื้อสายอินเดีย 86 คน (ร้อยละ 5.7) ชาวมาเลเซียเชื้อสายไทยและภูมิบุตรอื่น ๆ 28 คน (ร้อยละ 1.9) และบุคคลมิได้ถือสัญชาติมาเลเซีย 115 คน (ร้อยละ 7.6)

**อ้างอิง**
หมวดหมู่:เมืองในรัฐเกอดะฮ์
ทาวีซูเพลบา

"ทาวีซูเพลบา" (თავისუფლება) เป็นชื่อเพลงชาติในปัจจุบันของประเทศจอร์เจีย เพลงนี้เริ่มใช้เมื่อวันที่ 20 พฤษภาคม พ.ศ. 2547 พร้อมกับธงชาติใหม่ซึ่งเรียกชื่อว่า "ธงห้ากางเขน" และตราแผ่นดินแบบใหม่ โดยการเปลี่ยนแปลงทั้งหมดนี้เกิดขึ้นหลังจากการปฏิวัติดอกกุหลาบ โค่นล้มรัฐบาลจอร์เจียชุดเก่าโดยปราศจากการนองเลือดในปีนั้น ทำนองเพลงมาจากอุปรากรจอร์เจียเรื่อง เอบซาลอบและเอเตรี (Abesalom da Eteri) และ เรื่อง รัตติกาล (Daisi) ซึ่งเป็นผลงาน ซาคารีอา พาลีอัชวีลี นักประพันธ์ชาวจอร์เจีย (ზაქარია ფალიაშვილი, พ.ศ. 2414–2476) โดยอีออเซบ เกจักมัดเซ (იოსებ კეჭაყმაძე) เป็นผู้ดัดแปลงทำนองเพื่อใช้เป็นเพลงชาติ ส่วนเนื้อร้องประพันธ์โดยดาวิท มาฆรัดเซ (დავით მაღრაძე)

**เนื้อร้อง**

**ภาษาจอร์เจีย**

**ภาษาอับฮาเซีย**

**ข้อบังคับ**
ตามข้อบังคับรัฐสภาแห่งสาธารณรัฐจอร์เจีย หมวด 3 มาตรา 4 และ 5 เพลงชาติจอร์เจียจะใช้บรรเลงในการเปิดและปิดพิธีการต่าง ๆ ที่สำคัญ และจะใช้บรรเลงเป็นสัญญาณการกล่าวคำปฏิญาณของสมาชิกรัฐภายหลังจะมีการเลือกตั้งและมีสมาชิกรัฐสภาเป็ฯจำนวนมากกว่า 2 ใน 3 ของจำนวนสมาชิกทั้งหมด (ตามหมวด 25 มาตรา 124.7 ของข้อบังคับดังกล่าว) นอกจากนี้ยังใช้บรรเลงก่อนที่ประธานาธิบดีแห่งสาธารณรัฐจอร์เจียจะแถลงรายงานประจำปีต่อรัฐสภาด้วย
ในเวลาเปิดและปิดสถานีโทรทัศน์และวิทยุของจอร์เจีย เช่น โทรทัศน์สาธารณะจอร์เจียและสถานีโทรทัศน์อิดจารา ก็ได้มีการใช้เพลงนี้บรรเลงเป็นสัญญาณการเปิดและปิดสถานีเช่นเดียวกับอีกหลายประเทศ

**สื่อ**

**ดูเพิ่ม**
 ดิเดบา- เพลงชาติสาธารณรัฐสังคมนิยมโซเวียตจอร์เจีย- ตราแผ่นดินของจอร์เจีย

**อ้างอิง**

**แหล่งข้อมูลอื่น**
  เนื้อร้องเพลงชาติจอร์เจีย (เว็บไซต์รัฐสภาแห่งสาธารณรัฐจอร์เจีย)-  เว็บไซต์สำนักงานประธานาธิบดีแห่งสาธารณรัฐจอร์เจีย-  วิดีโอเพลงชาติจอร์เจีย ที่เว็บไซต์ YouTube-  "Tavisupleba: The Georgian National Anthem," From the Cradle of Wine
จอร์เจีย
พเลงชาติจอร์เจีย
มิชิแกน (แก้ความกำกวม)

มิชิแกน อาจหมายถึง- รัฐมิชิแกน รัฐในสหรัฐอเมริกา ตั้งอยู่บริเวณด้านเหนือของประเทศ- ทะเลสาบมิชิแกน ทะเลสาบขนาดใหญ่ของประเทศสหรัฐอเมริกา ตั้งอยู่ระหว่างรัฐมิชิแกน และรัฐอิลลินอย- มิชิแกนซิตี เมืองในรัฐอินดีแอนา ตั้งอยู่ติดกับทะเลสาบมิชิแกน
ภาษาเยอ

ภาษาเยอ (Yer) เป็นภาษาที่อยู่ใน ตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู มีผู้พูดในประเทศไทย 10,000 คน ในจังหวัดศรีสะเกษ และจังหวัดกาฬสินธุ์ 
นักภาษาศาสตร์จัดภาษาเยอกับภาษากูยให้เป็นภาษาเดียวกัน เนื่องจากมีการใช้คำศัพท์พื้นฐานร่วมกันมาก มีความแตกต่างกันในเรื่องเสียงของพยัญชนะ และเสียงสระ
ภาษาเยอเป็นภาษาที่มีความอ่อนไหวมาก จากอิทธิพลของภาษาลาว และภาษาเขมรมาก ในหมู่บ้านของชาวเยอ จะพูดภาษาเยอ ภาษาเขมร และภาษาลาว ทำให้มีโอกาสที่จะทำให้ภาษาเยอเป็นภาษาตายได้ในอนาคต
ภาษาเยอพูดกันใน บ้านกุง บ้านขาม ในกิ่งอำเภอศิลาลาด บ้านกลาง หรือบ้านเชือก บ้านจิก บ้านหลุมโมก บ้านหนองหว้า บ้านตลาด บ้านท่าโพ บ้านดอนเรือ บ้านบากเรือ บ้านร่องโศก บ้านใหญ่ บ้านกลาง บ้านโนน บ้านหว้าน ในอำเภอราษีไศล บ้านขมิ้น บ้านโพนค้อ ในอำเภอเมืองศรีสะเกษ บ้านปราสาทเยอ และบ้านโพนปลัด ในอำเภอไพรบึง

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ยเอ
มิเชลล์ โอบามา

มิเชลล์ ลาวอห์น โรบินสัน โอบามา (Michelle LaVaughn Robinson Obama) (เกิด 17 มกราคม พ.ศ. 2507) เป็นภริยาของบารัก โอบามา ประธานาธิบดีสหรัฐคนที่ 44 ซึ่งนั่นทำให้เธอดำรงสถานะสุภาพสตรีหมายเลขหนึ่งสหรัฐ และนับเป็นคนแรกที่มีเชื้อสายแอฟริกัน-อเมริกัน
มิเชลล์เกิดและโตในทางตอนใต้ของเมืองชิคาโก รัฐอิลลินอย จบการศึกษาจากมหาวิทยาลัยพรินซ์ตัน และโรงเรียนกฎหมายมหาวิทยาลัยฮาร์เวิร์ด ภายหลังจากจบการศึกษามิเชลล์ได้กลับไปทำงานกับสำนักงานกฎหมายซิดลีย์ออสตินในชิคาโก ก่อนจะพบรักกับบารัก และแต่งงานกัน  ทั้งคู่มีบุตรสาวด้วยกันสองคนคือ มาเลีย แอน และซาช่า 
ในปี พ.ศ. 2556 มิเชลเป็นผู้ประกาศรางวัลภาพยนตร์ยอดเยี่ยม ในงานประกาศผลรางวัลออสการ์ ครั้งที่ 85 จากทำเนียบขาวมายังดอลบีเธียเตอร์ นับเป็นสุภาพสตรีหมายเลขหนึ่งคนแรกที่เป็นผู้ประกาศรางวัลดังกล่าว

**อ้างอิง**
  ชีวประวัติของ มิเชลล์ โอบามา

**แหล่งข้อมูลอื่น**
หมวดหมู่:บุคคลที่เกิดในปี พ.ศ. 2507
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:ทนายความอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากรัฐอิลลินอย
หมวดหมู่:ตระกูลโอบามา
ฮุสนี เรย์

ฮุสนี เรย์ (Husni Ray) นักมวยสากลชาวอินโดนีเซีย เกิดเมื่อ 9 พฤษภาคม พ.ศ. 2506 สถิติการชก 25 ครั้ง ชนะ 17 (น็อค 5) เสมอ 4 แพ้ 4 
ป

**ระวัติ**
เรย์เคยชกมวยสากลสมัครเล่นมาก่อน และเคยติดทีมชาติอินโดนีเซียเข้าแข่งขันในกีฬาซีเกมส์ พ.ศ. 2530 ที่กรุงจาการ์ตาแต่ไม่ได้เหรียญรางวัล เรย์เริ่มชกมวยสากลอาชีพเมื่อ 20 ธันวาคม พ.ศ. 2530 ชนะน็อค ซัส ยันโต ยก 4 และชกชนะเป็นส่วนใหญ่เรื่อยมาจนได้ครองแชมป์อินโดนีเซียรุ่นมินิมัมเวทเมื่อ 23 มีนาคม พ.ศ. 2532 ชนะคะแนน บากีโอ ที่ อินโดนีเซีย และชกป้องกันแชมป์ไว้ได้ถึง 9 ครั้ง จนได้ชิงแชมป์โลกรุ่นมินิมัมเวท WBO เมื่อ 31 กรกฎาคม พ.ศ. 2533 แต่เป็นฝ่ายแพ้คะแนนราฟาเอล ทอร์เรสที่ อินโดนีเซีย ไม่ได้แชมป์ ไฟท์ต่อมา เดินทางมาชิงแชมป์เงารุ่นสตรอเวท WBC ที่ กรุงเทพฯ เมื่อ 13 พฤศจิกายน พ.ศ. 2533 ก็เป็นฝ่ายแพ้คะแนน อัศวิน ศ.ดุสิตไปอีก
เรย์ประสบความสำเร็จในการชกครั้งถัดมา เมื่อขึ้นชิงแชมป์เงารุ่นมินิฟลายเวท IBF เมื่อ 8 มิถุนายน พ.ศ. 2534 ชนะน็อค โจ คอนสแตนติโน ยก 10 ได้แชมป์มาครอง เรย์เดินทางมาป้องกันแชมป์ครั้งแรกที่เวทีราชดำเนิน ปรากฏว่าเป็นฝ่ายแพ้น็อค รัตนพล ส.วรพิน ยก 4 เสียแชมป์ไปเมื่อ 14 มิถุนายน พ.ศ. 2535 จากนั้น เรย์ก็แขวนนวมไป

**เกียรติประวัติ**
 แชมป์อินโดนีเซียรุ่นมินิมัมเวท (2532 – 2533)- แชมป์เงารุ่นมินิฟลายเวท IBF 
** ชิง 8 มิถุนายน 2534 ชนะน็อค โจ คอนสแตนติโน ยก 10 ที่ อินโดนีเซีย
** เสียแชมป์ 14 มิถุนายน 2535 แพ้น็อค รัตนพล ส.วรพิน ยก 4 ที่ เวทีราชดำเนิน- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิมัมเวท WBO เมื่อ 31 กรกฎาคม 2533 แพ้คะแนน ราฟาเอล ทอร์เรส ที่ อินโดนีเซีย
** ชิงแชมป์เงารุ่นสตรอเวท WBC เมื่อ 13 พฤศจิกายน 2533 แพ้คะแนน อัศวิน ศ.ดุสิต ที่ กทม.

**อ้างอิง**
  สถิติการชก boxrec.com 
หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:แชมป์เงา IBF
หมวดหมู่:บุคคลจากจาการ์ตา
สำนักวิชาเทคโนโลยีสังคม มหาวิทยาลัยเทคโนโลยีสุรนารี

สำนักวิชาเทคโนโลยีสังคม มหาวิทยาลัยเทคโนโลยีสุรนารี เป็นสำนักวิชาที่จัดการเรียนการสอนด้านสังคมศาสตร์ โดยจัดการเรียนการสอนรายวิชาบริการกลาง คือ ศึกษาทั่วไปและภาษาอังกฤษ จัดการเรียนการสอนเพื่อผลิตบัณฑิตทั้งระดับปริญญาตรี ปริญญาโท และปริญญาเอก มุ่งเน้น “คุณธรรมนำความรู้” ทุกรายวิชาจะกำหนด  “คุณธรรมประจำรายวิชา” ไว้เพื่อให้นักศึกษายึดถือ และจัดกิจกรรมการเรียนนำคุณธรรมมาปฏิบัติ สำนักวิชาเทคโนโลยีสังคม มุ่งมั่นสร้างสรรค์งานวิจัย งานวิชาการ อันเป็นนวัตกรรม เพื่อนำกลับไปใช้ในการเรียนการสอน การบริการวิชาการและการทะนุบำรุงศิลปะและวัฒนธรรมอย่างครบวงจร

**ประวัติ**
พระราชบัญญัติมหาวิทยาลัยเทคโนโลยีสุรนารี พ.ศ. 2533 ได้กำหนดให้สำนักวิชาเทคโนโลยีสังคมเป็นหนึ่งในหน่วยงานหลักที่มีหน้าที่ต้องปฏิบัติภารกิจให้ครบทั้ง 5 ประการ คือ การผลิตบัณฑิต การวิจัย การปรับแปลงถ่ายทอดและพัฒนาเทคโนโลยี การบริการวิชาการแก่สังคม และการทะนุบำรุงศิลปะและวัฒนธรรม ซึ่งสำนักวิชาเทคโนโลยีสังคม   ได้ปฏิบัติครบทั้ง 5 ภารกิจมาตั้งแต่ พ.ศ. 2536 ซึ่งเป็นปีที่มหาวิทยาลัยเทคโนโลยีสุรนารีเริ่มเปิดดำเนินการ
คำว่า “เทคโนโลยีสังคมหรือวิทยาศาสตร์สังคม” หมายถึง วิทยาการสมัยใหม่ที่ประยุกต์วิธีการทางวิทยาศาสตร์เข้ามาประสมประสานใช้ประโยชน์ ดังนั้น วิชาการด้านสังคมศาสตร์และมนุษยศาสตร์ที่ประยุกต์ใช้วิทยาศาสตร์ น่าจะเรียกว่าได้ เทคโนโลยีสังคม ซึ่งเป็นเทคโนโลยีที่พัฒนาพื้นฐานทางสังคมให้ดีขึ้น ซึ่งตรงกับแนวคิดในการตั้งสำนักวิชาเทคโนโลยีสังคมของมหาวิทยาลัยเทคโนโลยีสุรนารี
สำนักวิชาเทคโนโลยีสังคม เป็นชื่อที่มีความแตกต่างจากมหาวิทยาลัยอื่น โดยมหาวิทยาลัยแต่ละแห่งจะใช้ชื่อเรียกแตกต่างกันไป ได้แก่ คณะมนุษยศาสตร์ หรือ คณะสังคมศาสตร์ เป็นต้น ตามความหมายของพจนานุกรมราชบัณฑิตยสถาน คำว่า “เทคโนโลยี” หมายถึง “วิทยาการที่นำเอาความรู้ทางวิทยาศาสตร์มาใช้ให้เกิดประโยชน์ในทางปฏิบัติได้ ประยุกต์ได้” ดังนั้น “เทคโนโลยีสังคม” จึงเป็นศาสตร์ทางสังคมยุคใหม่ถือว่าเป็นวิทยาศาสตร์เพราะว่าใช้วิธีการทางวิทยาศาสตร์ แต่นำมาประยุกต์ใช้ในด้านสังคม ซึ่งหมายความว่า “วิทยาการที่นำเอาความรู้ทางสังคมศาสตร์หรือวิทยาศาสตร์สังคมมาใช้ให้เกิดประโยชน์ในทางปฏิบัติ” หรือเรียกว่า “สังคมศาสตร์ประยุกต์”
ปัจจุบันสำนักวิชาเทคโนโลยีสังคม เปิดสอนระดับปริญญาตรี ระดับปริญญาโท และระดับปริญญาเอก  หลักสูตรที่เปิดสอนได้แก่ หลักสูตรวิทยาการสารสนเทศบัณฑิต หลักสูตรการจัดการบัณฑิต  หลักสูตรการจัดการมหาบัณฑิต  หลักสูตรวิทยาการสารสนเทศมหาบัณฑิต หลักสูตรศิลปศาสตร  มหาบัณฑิต (ภาษาอังกฤษศึกษา) หลักสูตรศิลปศาสตรดุษฎีบัณฑิต (ภาษาอังกฤษศึกษา) และเปิดสอนหลักสูตรวิทยาการสารสนเทศดุษฎีบัณฑิต ในภาคการศึกษาที่ 1 ปีการศึกษา 2553

**หลักสูตร**

**อ้างอิง**

**แหล่งข้อมูลอื่น**
ทคโนโลยีสังคม
ลุยส์ เอสตาบา

ลุยส์ อัลเบร์โต เอสตาบา (Luis Alberto Estaba) เป็นนักมวยสากลชาวเวเนซุเอลา เกิดเมื่อ 13 สิงหาคม พ.ศ. 2481 ที่เมืองกวิเรีย รัฐซูเกร สถิติการชก 53 ครั้ง ชนะ 42 (น็อก 28) เสมอ 2 แพ้ 9

**ประวัติ**
ลุยส์ เอสตาบา เป็นนักมวยสากลระดับอดีตแชมป์โลกของเวเนซุเอลาเกิดที่มากูโร มีชื่อเล่นว่า "ลูมุมบา" เริ่มชกมวยอาชีพเมื่อ พ.ศ. 2510 เมื่ออายุได้ 29 ปี เขาชกชนะรวดมาตลอดจนมาแพ้ครั้งแรกให้กับนาตาลิโอ ฮิเมเนซ เมื่อ พ.ศ. 2511 ใน พ.ศ. 2518 เอสตาบาได้ชิงแชมป์โลกที่ว่างในรุ่นไลต์ฟลายเวต สภามวยโลก ชนะน็อกราฟาเอล โลเบรา ยก 4 เมื่อ 13 กันยายนได้ครองแชมป์โลก จากนั้นชกป้องกันตำแหน่งได้ถึง 11 ครั้ง ชกชนะนักมวยได้หลายคน เช่น ฟรังโค อูเดลลา, ราฟาเอล เปโดรซา, เนตรน้อย ศ.วรสิงห์ และได้เป็นนักกีฬาแห่งปีของเวเนซุเอลาเมื่อ พ.ศ. 2520
ต่อมาใน พ.ศ. 2521 เอสตาบาเสียแชมป์โลกให้กับเฟรดิ กัสติโย นักมวยจากเม็กซิโก โดยเป็นฝ่ายแพ้น็อกในยกที่ 14 เมื่อ 19 กุมภาพันธ์ ต่อมา เมื่อกัสติโยเสียแชมป์ให้เนตรน้อย เอสตาบาซึ่งได้ครองแชมป์อเมริกากลางได้ขึ้นชิงแชมป์โลกกับเนตรน้อยอีกแต่เป็นฝ่ายแพ้น็อกไปเมื่อ 29 กรกฎาคม การชกครั้งนี้เป็นการชกครั้งสุดท้ายของเอสตาบา เพราะในเวเนซุเอลาห้ามผู้ที่อายุมากกว่า 40 ปี ชกมวย และเอสตาบาก็อายุครบ 40 ปีในอีกสองสัปดาห์ต่อมา

**เกียรติประวัติ**
 แชมป์โลกรุ่นไลต์ฟลายเวต สภามวยโลก
** ชิง 13 กันยายน 2518 ชนะน็อกราฟาเอล โลเบรา ยก 4 ที่เวเนซุเอลา
** ป้องกันแชมป์ครั้งที่ 1, 17 ธันวาคม 2518 ชนะน็อกทาเกโนบุ ชิมาบูกูโระ ยก 10 ที่ญี่ปุ่น
** ป้องกันแชมป์ครั้งที่ 2, 14 กุมภาพันธ์ 2519 ชนะคะแนนเลโอ ปาลาซิโอส ที่เวเนซุเอลา
** ป้องกันแชมป์ครั้งที่ 3, 2 พฤษภาคม 2519 ชนะคะแนนฆวน อัลบาเรซ ที่เวเนซุเอลา
** ป้องกันแชมป์ครั้งที่ 4, 18 กรกฎาคม 2519 ชนะน็อกฟรังโค อูเดลลา ยก 3 ที่เวเนซุเอลา
** ป้องกันแชมป์ครั้งที่ 5, 26 กันยายน 2519 ชนะน็อกโรโดลโฟ โรดริเกซ ยก 11 ที่เวเนซุเอลา
** ป้องกันแชมป์ครั้งที่ 6, 21 พฤศจิกายน 2519 ชนะน็อกบาเลนติน มาร์ติเนซ ยก 11 ที่เวเนซุเอลา
** ป้องกันแชมป์ครั้งที่ 7, 15 พฤษภาคม 2520 ชนะคะแนนราฟาเอล เปโดรซา ที่เวเนซุเอลา
** ป้องกันแชมป์ครั้งที่ 8, 17 กรกฎาคม 2520 ชนะคะแนนริการ์โด เอสตูปินัน ที่เวเนซุเอลา
** ป้องกันแชมป์ครั้งที่ 9, 21 สิงหาคม 2520 ชนะน็อกฆวน อัลบาเรซ ยก 11 ที่เวเนซุเอลา
** ป้องกันแชมป์ครั้งที่ 10, 18 กันยายน 2520 ชนะน็อกออร์ลันโด เอร์นันเดซ ยก 15 ที่เวเนซุเอลา
** ป้องกันแชมป์ครั้งที่ 11, 30 ตุลาคม 2520 ชนะคะแนนเนตรน้อย ศ.วรสิงห์ ที่เวเนซุเอลา
** เสียแชมป์ 19 กุมภาพันธ์ 2521 แพ้น็อกเฟรดิ กัสติโย ยก 14 ที่เวเนซุเอลา- แชมป์อเมริกากลางรุ่นไลต์ฟลายเวต
** ชิง 14 พฤษภาคม 2521 ชนะคะแนนริการ์โด เอสตูปินัน ที่เวเนซุเอลา- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลต์ฟลายเวต สภามวยโลก เมื่อ 29 กรกฎาคม 2521 แพ้น็อกเนตรน้อย ศ.วรสิงห์ ยก 5 ที่เวเนซุเอลา

**อ้างอิง**
  สถิติการชก boxrec.com date=2012-10-08  
หมวดหมู่:นักมวยสากลชาวเวเนซุเอลา
หมวดหมู่:แชมป์โลก WBC
หมวดหมู่:บุคคลจากรัฐซูเกร
การไม่มีศาสนา

การแบ่งประเทศตามร้อยละของการเห็นว่าศาสนาไม่สำคัญ (ไม่ทราบวันสำรวจ)
ไฟล์:Religious importance.png|thumb|350px|right|การแบ่งประเทศตามร้อยละของการให้ความสำคัญแก่ศาสนา ตามผลสำรวจของสำนักวิจัยพิว ใน พ.ศ. 2545
การไม่มีศาสนา (Irreligion หรือ No religion) หมายความว่า ภาวะที่ไม่นับถือศาสนา ไม่แบ่งแยกศาสนา ผู้ที่มีภาวะดังกล่าวเรียกว่า ผู้ที่ไม่มีศาสนา 
ว่ากันตามแต่ละนิยามหรือความเข้าใจของบุคคล การไม่มีศาสนาอาจเข้าใจได้ว่าหมายถึง อเทวนิยม (Atheism), อไญยนิยม (Agnosticism), ศาสนวิมตินิยม (Religious Skepticism) หรือ มนุษยนิยมแบบฆราวาส (Secular Humanism) เป็นต้น สำหรับในบางสังคมอาจไม่ยอมรับการไม่มีศาสนา หรืออาจมีอคติต่อผู้ที่ไม่มีศาสนา เช่นการเหมารวมว่าคนที่ไม่มีศาสนาทั้งหมดคือคนที่ชั่วร้าย เป็นต้น บ่อยครั้งที่มีผู้วิพากษ์วิจารณ์ว่าผู้ก่อเหตุอาชญากรรมหรือผู้ก่อการร้ายเป็นผู้ที่ไม่มีศาสนา แม้ว่าผู้ก่อเหตุจะแสดงตัวว่ามีศาสนาก็ตาม
ผู้ที่ไม่มีศาสนาอาจเข้าใจการไม่มีศาสนาเท่า ๆ กับศาสนิกชน เช่น ผู้นับถือลัทธิมนุษยนิยมมีความคิดอย่างลึกซึ้งยิ่งในวัตรปฏิบัติของตนเองพอ ๆ กับความลึกซึ้งของความคิดที่ศาสนิกชนมีต่อศาสนาของตน เป็นต้น
ถึงแม้ว่าคนที่ระบุว่าตนเองเป็นผู้ที่ไม่มีศาสนาจะมิได้รับนับถือศาสนาใด ๆ แต่ผู้ที่ไม่มีศาสนาบางกลุ่มยังคงเชื่อถือในเทวะหรือผีสางนางไม้เป็นต้น เช่น คนที่นับถือผีหรือเชื่อโชคลาง แต่ไม่ได้ประกอบพิธีกรรมใด ๆ หรือไม่ได้เป็นศาสนิก เป็นต้น
พึงทราบว่า ในบางประเทศ เช่น ประเทศซาอุดิอาระเบีย  บังคับให้พลเมืองต้องเป็นศาสนิกชน หรือในบางสังคมที่ไม่ยอมรับการไม่มีศาสนาอาจมีผู้ที่ไม่เปิดเผยว่าตนเป็นผู้ที่ไม่มีศาสนาในการสำรวจข้อมูลหรือการทำสำมะโนประชากร ดังนั้น จำนวนของผู้ที่ไม่มีศาสนาในโลกนี้จึงยังไม่อาจระบุให้เป็นที่แน่นอนได้ แต่คาดว่าอาจมีมากกว่า 900 ล้านคนทั่วโลก

**สถิติเป็นรายประเทศ**

**เชิงอรรถและอ้างอิง**
หมวดหมู่:ความเชื่อ
หมวดหมู่:การเลิกยุ่งเกี่ยวกับศาสนา